als_Latn dik_Latn sag_Latn
Asport – Grupmoshat e reja të Kombëtares së Shqipërisë vazhdojnë të rekrutojnë futbollistë nga Kampionati i Kosovës.
Mbrojtësi i Drenicës, Amir Rrahmani, së fundi ka marrë ftesë për t’i mbrojtur ngjyrat e Kombëtares U-21, në një ndeshje miqësore kundër Maqedonisë. Lajmi konfirmohet nga vet 19-vjeçari, që konsiderohet një ndër mbrojtësit më cilësorë që aktualisht aktivizohen në futbollin e Kosovës.
“Vitin e kaluar kam qenë në prova te Kastrioti i Krujës, ekip të cilit kam pasur t’i bashkohem, por kontrata me Drenicën ma ka mohuar një gjë të tillë. Atje kam rënë në sy të trajnerit të portierëve, Gut Tafaj, që punon edhe si trajner i portierëve te Kombëtarja U-21. Ditë më parë, Guti më ka telefonuar dhe më ka ftuar për ndeshjen miqësore me Maqedoninë, e cila do të zhvillohet gjatë muajit shkurt”, ka deklaruar Rrahmani të martën për ‘Sport’, transmeton Orainfo.
Rrahmani shprehet i kënaqur që do të bëhet pjesë e Kombëtares, njëkohësisht premton edhe maksimumin në fanellën kuq e zi. “Normalisht se jam jashtëzakonisht i lumtur, pasi që e kam ëndërr që të luaj për Kombëtaren. Është një mundësi që nuk i jepet çdo futbollisti. Do ta japë maksimumin që të bind përzgjedhësin Skënder Gega”, shtoi Amir Rrahmani, që më parë ka qenë pjesë e Ramiz Sadikut.
You must be logged in to post a comment Login
als_Latn als_Latn als_Latn als_Latn eng_Latn